61. ΠΡΟΕΔΡΙΚΟΝ ΔΙΑΤΑΓΜΑ της 29 Αυγ./19 Σεπτ. 1980 (ΦΕΚ Δ΄522) Περί τροποποιήσεως του ρυμοτομικού σχεδίου Αθηνών. Έχοντες υπ' όψει: 1.Τας διατάξεις του από 17 Ιουλ. 1923 Ν.Δ/τος, «περί σχεδίων πόλεων κλπ.», ως μεταγενεστέρως ετροποποιήθησαν και συνεπληρώθησαν και ειδικώτερον των άρθρ. 3, 9 και 70 αυτού. 2.Τας διατάξεις του Νομ. 947/1979 «περί οικιστικών περιοχών» και ειδικώτερον του άρθρ. 62, παρ. 1 αυτού. 3.Τας διατάξεις του από 8.9.1923 Δ/τος «περί καθορισμού της κατά το άρθρ. 3 του από 17.7.1923 Ν.Δ/τος «περί σχεδίων πόλεων κλπ.» «προθεσμίας» (ΦΕΚ 257Α) και το ότι η κατά το Δ/μα αυτό προθεσμία παρήλθεν άπρακτος. 4.Τας διατάξεις του Νόμ. 1032/1980 «περί συστάσεως Υπουργείου Χωροταξίας, Οικισμού και Περιβάλλοντος» (ΦΕΚ 57Α) και ειδικώτερον των άρθρων 2(παρ. 2) και 3 (παρ. 1 εδάφ. α) αυτού. 5.Ταςδιατάξεις του Ν.Δ. 8/1973 «περί Γ.Ο.Κ.», ως ετροποποιήθη δια του Ν.Δ. 205/1974 (ΦΕΚ 363/Α) και ειδικώτερον του άρθρ. 25/Β αυτού. 6.Τας διατάξεις του άρθρ. 50, παρ. 4 του Ν.Δ. 170/1973 «περί του Συμβουλίου της Επικρατείας» (ΦΕΚ 229/Α΄). 7.Την υπ’ αριθ. 2072/1975 απόφασιν εν Ολομελεία του Συμβουλίου της Επικρατείας. 8.Τας υπ’ αριθ. 533/1979 και 1226/1979 γνωμοδοτήσεις του Συμβουλίου Δημοσίων Έργων (Τμήμα Οικισμού). 9.Την υπ’ αριθ. 700/1980 γνωμοδότησιν του Συμβουλίου της Επικρατείας, προτάσει του Υπουργού Χωροταξίας, Οικισμού και Περιβάλλοντος, απεφασίσαμεν: Άρθρ.1.-Εγκρίνεται η τροποποίησις του ρυμοτομικού σχεδίου Αθηνών, εις την περιοχήν την περικλειομένην υπό των οδών Διονυσίου Αρεοπαγίτου, Αμαλίας, Σιμωνίδου, Φιλελλήνων, Ναυάρχου Νικοδήμου, Βουλής, Μητροπόλεως, πλατείας Μοναστηρακίου, Ερμού, Αγ. Ασωμάτων, Αδριανού, Ευρυσακίου, ορίων Αρχαιολογικού χώρου, Διοσκούρου, Θεωρίας, ορίων Αρχαιολογικού χώρου, Στράτωνος, Θρασύλλου, Διονυσίου Αρεοπαγίτου, ως εμφαίνεται δι’ ερυθρών και πρασίνων γραμμών εις τα υπό του Γενικού Διευθυντού Οικισμού θεωρημένα δια της υπ’ άριθ. Γ. 21019/1980 πράξεως αυτού 7 σχετικά πρωτότυπα διαγράμματα υπό κλίμακα 1:500, των οποίων συνοπτικά αντίτυπα δημοσιεύονται μετά του παρόντος. Άρθρ.2.-Εγκρίνεται: 1.Η τροποποίησις και η επιβολή στοών κατά τα οικοδομικά τετράγωνα τα περικλειόμενα υπό των οδών Ερμού, Αγίου Φιλίππου, Ηφαίστου και Νορμάνου. 2.Η κατάργησις τμημάτων στοάς κατά τα οικοδομικά τετράγωνα τα περικλειόμενα υπό των οδών: (Αντί για τη σελ. 490,439(α) Σελ. 490,439(β) Τεύχος Ε53-Σελ. 135 - 95 Σχέδιο Πόλεως Αθηνών Πειραιώς 23.Ε.α.60-61 α)Πανδρόσου, πλατείας Μοναστηρακίου, Βραχείας και Ανωνύμου. β)Πανδρόσου, πλατείας Μητροπόλεως, Ντέκα και Καπνικαρέας. γ)Ερμού, Θησείου, Αδριανού και πλατείας Αγ. Ασωμάτων. 3.Η επιβολή προκηπίου κατά τα οικοδομικά τετράγωνα τα περικλειόμενα υπό των οδών: α)Θρασυβούλου, Μνησικλέους, Πρυτανείου, Ερεχθέως και Ερωτοκρίτου και δη εις τμήμα της οδού Θρασυβούλου με πλάτος προκηπίου 2 μέτρων, και β)Ερεχθέως, Καλλιφρονά, Τριπόδων και Πρυτανείου και δη κατά την εισέχουσαν γωνίαν των οδών Ερεχθέως και Καλλιφρονά, με πλάτος προκηπίων δύο μέτρων και πεντήκοντα εκατοστών του μέτρου (2,50) και ενός (1) μέτρου. Αι ανωτέρω ρυθμίσεις εμφαίνονται εις τα εν άρθρ. 1 του παρόντος αναφερόμενα δ/τα.

[Source: greek_legal_code_raptarchis | Tokens: 2776]